KLASA: 112-02/25-01/04

URBROJ: 2112-60-2-25-2

Delnice, 9. srpnja 2025. godine

Temeljem članka 26. Zakona o predškolskom odgoju i obrazovanju („Narodne novine“ br. 10/97, 107/07, 94/13, 98/19, 57/22 i 101/23) te članka 41. Statuta Dječjeg vrtića HLOJKICA Upravno vijeće Dječjeg vrtića HLOJKICA donijelo je na 40. sjednici Upravnog vijeća održanoj dana 8. srpnja 2025. godine Odluku o raspisivanju

**NATJEČAJA**

**za radno mjesto**

**DOMAR/ICA**

* jedan (1) izvršitelj/ica, s nepunim radnim vremenom, na neodređeno vrijeme za rad u Dječjem vrtiću HLOJKICA, u matičnom objektu u Delnicama i njegovim područnim odjelima.

**Uvjeti**:

* + kandidati moraju ispunjavati uvjete iz članka 24. i 25. Zakona o predškolskom odgoju obrazovanju (NN br. 10/97, 107/07, 94/13, 98/19, 57/22 i 101/23) (*dalje: ZPOO-a*)
  + Pravilnika o odgovarajućoj vrsti i razini obrazovanja odgojno-obrazovnih i ostalih radnika u dječjem vrtiću, ustanovama te drugim pravnim i fizičkim osobama koje provode programe ranog i predškolskog odgoja i obrazovanja (NN 14/2024)
  + Pravilnika o unutarnjem ustrojstvu i načinu rada Dječjeg vrtića HLOJKICA

Na natječaj se pod ravnopravnim uvjetima mogu prijaviti osobe oba spola. Riječi i pojmovi koji se koriste u ovom natječaju, a koji imaju rodno značenje, odnose se jednako na muški i ženski rod, bez obzira u kojem su rodu navedeni.

**Uz pisanu prijavu** (vlastoručnu potpisanu) kandidati su dužni priložiti:

* životopis
* dokaz o stečenoj stručnoj spremi: kvalifikacija razine 4.1 stečena završetkom strukovnog obrazovanja u trajanju od tri godine u sektoru Strojarstvo, brodogradnja i metalurgija ili Elektrotehnika i računarstvo sa stečenim temeljnim kompetencijama upravljanja motornog vozila C kategorije
* dokaz o državljanstvu
* dokaz o nepostojanju zapreka za zasnivanje radnog odnosa sukladno čl. 24. i 25. ZPOO-a (ne stariji od 30 dana od dana objave natječaja):
  1. uvjerenje/potvrda nadležnog suda da se protiv kandidata ne vodi kazneni postupak (čl. 25. st. 2. ZPOO-a);
  2. uvjerenje/potvrda nadležnog suda da se protiv kandidata ne vodi prekršajni postupak (čl. 25. st. 3. i 4. ZPOO-a);
  3. potvrda Hrvatskog zavoda za socijalni rad da protiv kandidata nisu izrečene mjere za zaštitu dobrobiti djeteta (čl. 25. st.10. ZPOO-a)
* potvrda odnosno elektronički zapis o podacima evidentirani u matičnoj evidenciji Hrvatskog zavoda za mirovinsko osiguranje (ne stariji od 30 dana od dana objave natječaja),

Isprave se prilažu u neovjerenoj preslici, a odabrani kandidat prije potpisa ugovora o radu obvezan je predočiti dokumentaciju u izvorniku ili u ovjerenim preslikama.

Ako se na natječaj ne javi osoba koja ispunjava uvjete iz članka 24. ZPOO-a, poslodavac može odabrati kandidata koji ne ispunjava te uvjete i sklopiti ugovor o radu na određeno vrijeme, te će u tom slučaju natječaj ponoviti u roku od 5 mjeseci, u skladu s čl. 26. st. 5. i 6. ZPOO-a.

Prije sklapanja ugovora o radu izabrani kandidat mora imati i utvrđenu zdravstvenu sposobnost za obavljanje poslova radnog mjesta domara sukladno čl. 24. st. 2. ZPOO- a.

Ako kandidat ostvaruje pravo prednosti pri zapošljavanju prema posebnom zakonu, dužan je u prijavi pozvati se na to pravo i ima prednost u odnosu na ostale kandidate samo pod jednakim uvjetima. Kandidat koji ostvaruje pravo prednosti pri zapošljavanju dužan je uz prijavu na natječaj priložiti sve dokaze o ispunjavanju traženih uvjeta po natječaju, sve dokaze o ostvarenju prava prednosti pri zapošljavanju i rješenje ili potvrdu o priznatom statusu iz kojeg je vidljivo navedeno pravo, potvrdu o nezaposlenosti Hrvatskog zavoda za zapošljavanje izdanom u vrijeme trajanja natječaja te dokaz iz kojeg je vidljivo na koji način je prestao radni odnos kod prethodnog poslodavca (pravomoćno rješenje, odluka, ili drugi pravni akt).

Kandidat koji se poziva na pravo prednosti temeljem članka 102. st. 1. – 3. Zakona o braniteljima iz Domovinskog rata i članovima njihovih obitelji (NN br. 121/17, 98/19 i 84/21), članku 48. Zakona o civilnim stradalnicima iz Domovinskog rata (NN br. 84/21),) te članku 9. Zakona o profesionalnoj rehabilitaciji i zapošljavanju osoba s invaliditetom (NN br. 157/13, 152/14, 39/18 i 32/20) dužni su se u prijavi na natječaj pozvati na to pravo te imaju prednost u odnosu na ostale kandidate samo pod jednakim uvjetima.

Kandidat koji se poziva na pravo prednosti pri zapošljavanju temeljem Zakona o pravima hrvatskih branitelja iz Domovinskog rata i članova njihovih obitelji (NN br. 121/17, 98/19 i 84/21) dužan je, pored dokaza o ispunjavanju traženih uvjeta dostaviti sve potrebne dokaze iz članka 103. navedenog Zakona. Dokazi potrebni za ostvarivanje prava prednosti pri zapošljavanju dostupni su na internet stranici Ministarstva hrvatskih branitelja: <https://branitelji.gov.hr/zaposljavanje843/843> te poveznici [https://branitelji.gov.hr/UserDocsImages//dokumenti/Nikola//popis%20dokaza%20za%20ostva](https://branitelji.gov.hr/UserDocsImages/dokumenti/Nikola/popis%20dokaza%20za%20ostvarivanje%20prava%20prednosti%20pri%20zapošljavanju-%20ZOHBDR%202021.pdf) [rivanje%20prava%20prednosti%20pri%20zapo%C5%A1ljavanju-%20ZOHBDR%202021.pdf](https://branitelji.gov.hr/UserDocsImages/dokumenti/Nikola/popis%20dokaza%20za%20ostvarivanje%20prava%20prednosti%20pri%20zapošljavanju-%20ZOHBDR%202021.pdf)

Kandidat koji se poziva na pravo prednosti pri zapošljavanju temeljem Zakona o civilnim stradalnicima iz Domovinskog rata (NN br. 84/21), dužan je, pored dokaza o ispunjavanju traženih uvjeta dostaviti sve potrebne dokaze iz članka 49. navedenog Zakona. Dokazi potrebni za ostvarivanje prava prednosti pri zapošljavanju dostupni su na internet stranici Ministarstva hrvatskih branitelja: <https://branitelji.gov.hr/zaposljavanje843/843>, a dodatne informacije o dokazima koji su potrebni za ostvarivanje prava prednosti pri zapošljavanju, potražiti na sljedećoj poveznici: ([https://branitelji.gov.hr/UserDocsImages//dokumenti/Nikola//popis%20dokaza%20za%20ost](https://branitelji.gov.hr/UserDocsImages/dokumenti/Nikola/popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20Zakon%20o%20civilnim%20stradalnicima%20iz%20DR.pdf) [varivanje%20prava%20prednosti%20pri%20zapo%C5%A1ljavanju-%20Zakon%20o%20civi](https://branitelji.gov.hr/UserDocsImages/dokumenti/Nikola/popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20Zakon%20o%20civilnim%20stradalnicima%20iz%20DR.pdf) [lnim%20stradalnicima%20iz%20DR.pdf](https://branitelji.gov.hr/UserDocsImages/dokumenti/Nikola/popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20Zakon%20o%20civilnim%20stradalnicima%20iz%20DR.pdf))

Prijave na natječaj s dokazima o ispunjavanju uvjeta dostavljaju se u zatvorenoj omotnici s naznakom „ZA NATJEČAJ - DOMAR/ICA NA NEODREĐENO“ poštom preporučeno na adresu Dječji vrtić HLOJKICA, Šetalište I. G. Kovačića 1, 51 300 Delnice.

Natječaj će se objaviti dana 9. srpnja 2025. na mrežnim stranicama Hrvatskog zavoda za zapošljavanje, na mrežnoj stranici Dječjeg vrtića HLOJKICA, Delnice, ([www.hlojkica.com](http://www.hlojkica.com/)) i oglasnoj ploči Dječjeg vrtića HLOJKICA, Delnice.

Rok za podnošenje prijava na natječaj istječe 18. srpnja 2025. godine.

Kandidat prijavom na natječaj daje suglasnost Dječjem vrtiću HLOJKICA na prikupljanje, korištenje i obradu svojih osobnih podataka u svrhu provedbe natječajnog postupka i zapošljavanja te za korištenje u svrhu sklapanja ugovora, kontaktiranja i objave na mrežnim stranicama i oglasnoj ploči Vrtića sukladno odredbama Opće uredbe o zaštiti osobnih podataka i Zakona o provedbi Opće uredbe o zaštiti osobnih podataka (NN br. 42/18).

Dječji vrtić HLOJKICA kao tijelo javne vlasti dužno je objaviti na mrežnoj stranici [www.hlojkica.com](http://www.hlojkica.com/) obavijest o rezultatima natječajnog postupka u roku od 8 dana od dana izbora. Obavijest o rezultatima natječajnog postupka koju je tijelo javne vlasti dužno objaviti sadržava ime i prezime izabranog kandidata te vrstu i stupanj stručne spreme koju ima izabrani kandidat.

Urednom prijavom smatra se prijava koja sadrži sve podatke i priloge navedene u natječaju. Nepotpune i nepravodobne prijave neće se razmatrati.

Predsjednica Upravnog vijeća

Adrijana Kruljić